नई दिल्लीः पुर्तगाल के स्टार फुटबॉलर क्रिस्टियानो रोनाल्डो 9 साल बाद स्पेनिश फुटबॉल क्लब रीयल मैड्रिड को छोड़कर अब इटली के दिग्गज फुटबॉल क्लब जुवेंटस के साथ जुड़ेंगे। अब तक इसको लेकर सिर्फ कयास लगाए जा रहे थे लेकिन मंगलवार को आधिकारिक तौर पर इस ट्रांस्फर का ऐलान हो गया। रोनाल्डो 100 मिलियन यूरो (तकरीबन 8 अरब रुपये) की भारी-भरकम ट्रांस्फर फीस के साथ जुवेंटस क्लब में शामिल होंगे।